ஏர் அல்சீரியா

ஏர் அல்சீரியா எஸ்பிஏ (Air Algérie SpA, அரபி: الخطوط الجوية الجزائرية) அல்சீரியாவின் தேசிய வான்வழிப் போக்குவரத்து நிறுவனம் ஆகும். இதன் தலைமையகம் அல்ஜியர்சின் இம்மெயுபிள் எல்-யாசைரில் அமைந்துள்ளது.யுவாரி பூமெடீன் வானூர்தி நிலையத்தை மையமாகக் கொண்டு ஏர் அல்சீரியா 28 நாடுகளில் 39 சேரிடங்களுக்கு கால அட்டவணைப்படியான சேவைகளை வழங்கி வருகிறது. ஐரோப்பா, வட அமெரிக்கா, ஆப்பிரிக்கா, ஆசியா, மற்றும் மத்திய கிழக்கு நாடுகளைத் தவிர உள்நாட்டிலும் 32 வானூர்தி நிலையங்களுக்கு சேவை வழங்குகிறது. பன்னாட்டு வான் போக்குவரத்து சங்கத்தின் உறுப்பினரான ஏர் அல்சீரியா அரபு வான் சேவையாளர்கள் அமைப்பிலும் ஆபிரிக்க வான்போக்குவரத்து நிறுவனங்களின் சங்கத்திலும் உறுப்பினராக உள்ளது.As of திசம்பர் 2013 நிலவரப்படி ஏர் அல்சீரியா 100% அல்சீரிய அரசுக்கு உரிமையுள்ள நிறுவனமாகும். இசுடார் அலையன்சு அல்லது இசுக்கைடீம் அமைப்புகளுடன் இணைய விண்ணப்பித்திருப்பதாகவும் லுஃப்தான்சாவுடன் கூட்டாக சேவை வழங்குவதாகவும் அறிவித்துள்ளது. செப்டம்பர் 2021 இல், பிரான்ஸ் மற்றும் அல்ஜீரியா இடையே போதைப்பொருட்களை கடத்தி வந்த அதன் பொறுப்பாளர் ஒருவர் கைது செய்யப்பட்ட பிறகு, தேசிய நிறுவனம் அதன் விதிகளை கடுமையாக்கியது. மேற்சான்றுகள்